Derbiul oltenilor se va juca cu 9000 de suporteri pe stadion. Rata de infectare în Craiova a trecut de 7 la mie.
Aproximativ 9.000 de bilete au fost puse în vânzare la meciul FC Universitatea 1948 – CS Universitatea Craiova. În Craiova, incidența a trecut de 7 cazuri la mia de locuitori. Suporterii nevaccinați vor rămâne la poarta stadionului.
Este tensiune înaintea meciului dintre FC Universitatea 1948 și CS Universitatea Craiova. În Craiova, rata îmbolnăvirilor COVID a trecut de 7 cazuri la mia de locuitori.Organizatorii meciului au hotărât să vândă biletele după vechile norme, pentru că abia aseară a fost publicată în Monitorul Oficial hotârârea de guvern. Așa că suporterii au putut cumpăra doar 30% din bilete."Eu vând bilete din 84. (…) Nu s-a întâmplat niciodată așa ceva. (…) Nu pot să vă spun nici numărul de bilete, pentru că e în funcție de hotărâre. Deci, aseară, inițial, a fost vorba de 9.000. S-a și anunțat pe site, după care au intervenit alte treburi peste care nici clubul nu poate să treacă", spune Smaranda Dumitru, vânzătoare de bilete.Cea mai mare supărare e în rândul fanilor CS Universitatea care primesc doar 5% din locuri. Conform noilor măsuri,pe stadion, vor putea intra în seara aceasta, doar cei care sunt vaccinați sau care au trecut prin boală."Suntem vaccinați, suntem conștienți că fără vaccin nu se poate, dar, se pare că, domnul Mititelu preferă să ne țină pe la porți", spune nemulțumit un suporter.Derbiul din Bănie este programat duminică, de la ora 21.00, şi rezultatul contează pentru etapa a 11-a din Liga 1.